De ce şeful Pfizer încă nu s-a vaccinat împotriva Covid-19. Explicația CEO-ului.
CEO-ul Pfizer a explicat care e motivul pentru care încă nu s-a vaccinat împotriva Covid-19. Albert Bourla consideră că nu ar trebui să "se bage în faţă“.
Albert Bourla, CEO-ul Pfizer, nu şi-a făcut încă vaccinul împotriva Covid-19, chiar dacă gigantul pe care îl conduce a dezvoltat serul împreună cu nemţii de la BioNTech. Bourla consideră că nu ar trebui să "se bage în faţă", scrie Business Insider."Când voi putea, îl voi face. Am 59 de ani şi sunt sănătos. Nu lucrez în linia întâi, deci categoria mea nu este printre primele care au prioritate la vaccinare acum", a explicat Albert Bourla, citat de CNBC.Cu toate acestea, Albert Bourla a explicat că ia în considerare varianta de a-şi face vaccinul mai repede doar pentru a demonstra încrederea pe care o are în produsul dezvoltat de Pfizer-BioNTech, pentru a-i încuraja pe alţi cetăţeni spre vaccinare.Autoritatea de reglementare în domeniul medicamentelor din SUA (FDA) a autorizat vaccinul anti-Covid al Pfizer-BioNTech în data de 12 decembrie, iar acesta a fost utilizat până acum deja în Marea Britanie şi în SUA.